पाएं अपने शहर की ताज़ा ख़बरें और फ्री ई-पेपरडाउनलोड करें
हाईकोर्ट ने कहा कि गरीबी, अनपढ़ता और कानून की जानकारी ना होने के चलते खुद की पैरवी न कर पाने वालों के लिए कोर्ट अभिभावक की भूमिका अदा करे। ऐसे लोगों की मदद के साथ-साथ कानून के सही और गलत के बारे में भी बताए। तलाक के 12 दिन बाद ही पति के मानसिक रूप से विकलांग भाई से शादी कर उसकी संपत्ति बेचने की अनुमति देने के मामले में जस्टिस अनिल खेत्रपाल ने कहा कि पूरी संपत्ति बेचने की अनुमति नहीं दी जा सकती। हाईकोर्ट ने कहा कि इस पर मजिस्ट्रेट की अदालत द्वारा कोई रोक न लगाने का फैसला भी गलत है।
75 फ़ीसदी मानसिक रूप से विकलांग व्यक्ति की यदि पूरी संपत्ति बेच दी जाती है तो उसे नुकसान पहुंचाए जाने की संभावना है। ऐसे में अपीलेट कोर्ट का फैसला सही है जिसमें संपत्ति बेचने पर रोक लगाने का आदेश दिया था। कैथल निवासी महिला सुरजीत कौर की जसवंत सिंह से शादी हुई थी और इस शादी से उनके तीन बच्चे भी थे। 22 साल की शादी के बाद दोनों ने तलाक ले लिया। तलाक लेने के 12 दिन बाद ही सुरजीत ने जसवंत के भाई रघुवीर सिंह से शादी कर ली। रघुबीर मानसिक रूप से विकलांग है और उसके हिस्से में आने वाली 43 कनाल जमीन को सुरजीत ने बेचने के लिए कोर्ट से अनुमति मांगी। अदालत ने अखबार में नोटिस देने के बाद अनुमति दे दी। लेकिन फर्स्ट अपीलेट कोर्ट ने रोक लगा दी, जिसके खिलाफ सुरजीत कौर ने हाईकोर्ट में याचिका दायर की थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn